Macy’s-webwerf knak onder Black Friday-druk | Maroela Media
Macy’s-webwerf knak onder Black Friday-druk
Werkers by talle winkels was nie al wat Vrydag moes bontstaan vir ŉ toeloop van klante wat op soek was na Black Friday-winskopies nie. Die gewilde aanlyninkopiewebwerf van die Amerikaanse afdelingswinkel Macy’s was ook só besig dat dié diens vir ŉ wyle onderbreek is.
NBCNews berig ŉ foutboodskap het op die stadige webwerf verskyn en talle verbruikers verhinder om inkopies aanlyn te doen. Die foutboodskap het gelees: “Ons ervaar ŉ tydelike inkopieverkeersknoop.”
Talle verbruikers het hulle tot Twitter gewend om hul misnoeë uit te spreek.
“Ons ervaar tans hoë volumes besoeke op ons webwerf wat dit baie stadig maak,” het ŉ woordvoerder aan die nuuskanaal gesê. “Die webwerf hanteer egter steeds ŉ groot aantal besoekers en verwerk bestellings. Ons werk aan die probleem om die vertraging so gou moontlik op te los.”
Die maatskappy het gesê die Black Friday-winskopies sal Saterdag tot middernag beskikbaar wees.
[Entrepreneurskap] Geleenthede in die jagbedryf
VN hoor oor ‘vertrapping’ van minderheidsregte in SA
Did was Vrydag, oral, omtrent nag!
Woutertjie · 2 jaar gelede
Ek’s nogal beindruk met die Amerikaanse afdelingswinkel Macy’s wat foutboodskappe op sy webwerf in Afrikaans plaas!